钦定古今图书集成/明伦汇编/官常典/第249卷 > 《为宁国公让中书表》庾肩吾
## 钦定古今图书集成/明伦汇编/官常典/第249卷 > 《为宁国公让中书表》庾肩吾

臣闻陟彼太行，伯后之车屡怠；望兹吴坂，少游之马
难跻。是知美非流水，立致摧辕；骏靡浮云，便期顿辔。
起登天汉，宁陪九万之风；坐济星桥，非使千年之翼。
岂有幼称辩慧，足对元礼；弱标俊颖，能嘲子叔。玉重
组长，空见休宠；深宫邃宇，孰知怀忧？